প্রকাশিত: ১৮:৪৪ ২৬ জানুয়ারি ২০২০ আপডেট: ১৮:৪৮ ২৬ জানুয়ারি ২০২০
স্ত্রী, দুই ছেলে ও মেয়ের সঙ্গে শাহরুখ খান
আমি মুসলমান আর আমার স্ত্রী গৌরী হিন্দু। তবে আমার তিন সন্তান শুধুই ভারতীয়। আমার বাড়িতে হিন্দু, মুসলিম, কে কোন ধর্মের এসব নিয়ে চর্চা হয় না। সম্প্রতি ডান্স প্লাস ফাইভ নামের একটি টিভি শো-তে হাজির হয়ে এমন মন্তব্য করেছেন বলিউড বাদশা শাহরুখ খান।
রোববার ভারতের প্রজাতন্ত্র দিবসে সোশ্যাল মিডিয়ায় ভাইরাল শাহরুখের সেই ভিডিও। শাহরুখ বলেন, অনেক সময় স্কুলের ফরমে কোন ধর্ম সেটা পূরণ করতে হয়। আমার মেয়ে যখন ছোট, ও এসে জিজ্ঞাসা করেছিল বাবা আমি কোন ধর্মাবলম্বী? উত্তরে বলেছিলাম, আমরা ভারতীয়, বিশেষ কোনো ধর্মের নই আর হওয়া উচিতও নয়।
১৯৯১ সালের ২৫ অক্টোবর দিল্লির এক ব্রাহ্মণ পরিবারের মেয়ে গৌরী শিবারকে ভালোবেসে বিয়ে করেছিলেন শাহরুখ খান। হিন্দু রীতিতেই গৌরীর গলায় মালা পরিয়েছিলেন তিনি। দুই ছেলে আরিয়ান, আবরাম ও মেয়ে সুহানাকে নিয়ে শাহরুখ-গৌরীর সুখের সংসার।
দীর্ঘদিন এক ছাদের নিচে বসবাস করে ভালোবাসা, পারস্পরিক সমঝোতা এবং বিশ্বস্ততার অনন্য দৃষ্টান্ত স্থাপন করেছেন সফল এ দম্পতি। শাহরুখের বাড়িতে যেভাবে আড়ম্বরের সঙ্গে ঈদ উদযাপন হয়, ঠিক সেভাবেই হয় গণেশ চতুর্থী।
ভিডিওটি দেখতে এখানে ক্লিক করুন- শাহরুখ খানের ভাইরাল ভিডিও